b"\n_START_ARTICLE_\nPalmolive\n_START_PARAGRAPH_\nAng Palmolive ay isang marka ng kalakal ng linya ng mga produktong ginawa ng kompanyang Amerikano na Colgate-Palmolive. Nagmula ang pangalan noong 1898, at nagbebenta ang kompanya ng mga kaugnay na mga produkto sa iba't ibang mga bansa. Ang ilan sa mga produkto nito ay kinabibilangan ng sabon, panggugo (shampoo), pangkondisyon ng buhok, panghugas ng katawan at likidong panghugas ng kamay. Sa ilang mga bansa, kabilang sa mga linya ng produkto ang likidong panghugas ng mga pinggan at kubyertos.\n_START_SECTION_\nKasaysayan\n_START_PARAGRAPH_\nNaitatag ang The B.J. Johnson Soap Company sa Milwaukee, Wisconsin noong 1864. Noong 1898, ipinakilala ng kompanya ang sabong Palmolive_NEWLINE_isang pormula na nilikha ng kompanya na naglalaman ng langis ng palma at langis ng oliba._NEWLINE_Noong 1928, umanib ang Colgate sa Palmolive-Peet Company. Noong 1953, naging pinagsamang sapalaran ang mga kompanya na nakilala bilang Colgate-Palmolive Company."